Missatge: Hola usuaris! Obro aquest fil i us proposo parlar d'aquest gènere, el de les novel·les o relats de detectius. M'agradaria que parlessim d'aquelles obres que ens han agradat més o de les que hem llegit recentment. Podríem utilitzar-lo per esmentar autors poc coneguts també. Per si hi ha algun perdut/perduda aquest gènere és el dels mestres Arthur Conan Doyle i Agatha Christie, així com els de hardboiled Raymond Chandler, entre d'altres, o fins i tot en Montalbán. És el meu gènere preferit i possiblement el que més he llegit. Però un dels meus objectius amb aquest fil seria també parlar del gènere català, que desconec totalment. Algú em recomana quelcom en català d'aquest gènere? Novel·la de detectius concretament, no pas novel·la negra tot i que per recomanar no us talleu. Bé, començo amb un autor escocès molt recomanable, segons el meu criteri. Ha guanyat el Premi Montalbán aquest any o el 2009, no n'estic segura. El seu nom és Ian Rankin i ha escrit novel·les com Let it Bleed o Black and Blue (aquesta última per mi és excepcional). Algú més el coneix? Doncs això, parlem-ne!
Emocions: anticipation
joy

Resposta: He llegit alguna cosa, en català com a novel·la negra i juvenil els del Flanagan (d'Andreu Martín i Jaume Rivera). De l'Agatha Christie vaig intentar llegir un fa molts anys i no em va fer el pes, potser algun dia ho torno a intentar. Del Conan Doyle he llegit estudi en escarlata i el del gos, tots dos em van agradar força, sobretot aquest últim.També de Paul Auster (la Trilogia de Nova York) però ho vaig trobar massa surrealista.
Emocions: anticipation, disgust